ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
فضائی آلودگی سے نمٹنے کے لیے ٹیکنالوجیز
دہلی-این سی آر میں ماحول سے دھول اکٹھا کرنے کے لیے 30 بسوں کی چھتوں پر پریاینتر فلٹریشن یونٹ لگانے والے ایک مطالعہ کو انعام سے نوازا گیا۔
فضائی آلودگی سے نمٹنے کے لیے نئی ٹیکنالوجیز کو شامل کرنے کے لیے کئی منصوبے شروع کیے گئے۔ تفصیلات ضمیمہ-I میں منسلک ہیں۔
ضمیمہ-I
فضائی آلودگی سے نمٹنے کے لیے نئی ٹیکنالوجیز کو شامل کرنے کے لیے کیے گئے مطالعات کی تفصیلات
- وایو کے پائلٹ اسٹڈی کے تحت، دہلی میں ٹریفک چوراہے پر 54 ایئر پیوریفیکیشن یونٹ لگائے گئے تھے۔
- 'ڈسٹ ا سپریسنٹ کا استعمال کرتے ہوئے دھول کے اخراج کو کنٹرول کرنے' پر پائلٹ مطالعہ
- III. 'محیط فضائی آلودگی میں کمی کے لیے آئنائزیشن ٹیکنالوجی' پر پائلٹ مطالعہ
- ذرات کی فضائی آلودگی کو کم کرنے کے لیے درمیانے/بڑے پیمانے پر ایئر پیوریفائر کے طور پر 2 اسموگ ٹاورز نصب کیے گئے تھے۔
- استعمال میں آنے والے ڈیزل جنریٹر سیٹس  کے لیے اخراج کی پیمائش اور اخراج میں کمی کے لیے علاج کے حل کے بعد ریٹروفٹنگ ایگزاسٹ کی صلاحیت کا جائزہ لینے پر پائلٹ پروجیکٹ۔
- پائلٹ پراجیکٹ ’استعمال میں آنے والی گاڑیوں کی شناخت شدہ کلاسوں میں اخراج پر قابو پانے والے آلات کی ریٹروفٹنگ اور پرانی/ استعمال میں آنے والی گاڑیوں سے اخراج میں کمی کے لیے سفارشات 
- ہوا کے معیار کے پیرامیٹرز کی ریئل ٹائم ریموٹ نگرانی کے لیے مقامی فوٹوونک نظام کی ترقی کے لیے ڈی ایس ٹی کا آر اینڈ ڈی پروجیکٹ۔
- انٹر ڈسپلنری سائبر فزیکل سسٹمز  پر ڈی ایس ٹی نیشنل مشن، خود مختار نیویگیشن فاؤنڈیشن پر ٹیکنالوجی انوویشن ہب 'الیکٹرک وہیکل  پر مبنی خود مختار گاڑیوں کی ترقی' پر ای وی کی خود مختار ٹیکنالوجی میں ڈرائیونگ کے نمونوں کو بہتر بنانے اور ٹریفک کی بھیڑ کو کم کرکے گرین ہاؤس گیسوں کے اخراج کو کم کرنے کی صلاحیت ہے۔
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے عوامی تحریک کا آغاز کیا اور کورونا کے خلاف نبردآزما ہونے کے لئے ہرکس و ناکس کو متحد ہونے کی اپیل کی
وزیر اعظم جناب نریندر مودی نے آج ایک عوامی تحریک کاآغاز اور ہر کس و ناکس سے اپیل کی ہے کہ کورونا کے خلاف نبردآزما ئی کے عمل میں متحد ہوں۔
اپنے ایک ٹوئٹ میں ہر کس و ناکس سے اپیل کی ہے کہ کورونا سے نبردآزمائی کے لئے متحد ہوں۔ماسک پہننے، ہاتھ دھونے، سماجی فاصلہ برقرار رکھنے اور دو گز کی دوری بنائے رکھنے کے کلیدی پیغام کو دوہراتے ہوئے وزیر اعظم نے کہا کہ ہم سب متحد ہوکر کووڈ-19 کے خلاف جنگ میں فتح یاب ہوں گے۔
مذکورہ مہم کا آغاز عوامی شراکت داری کی حوصلہ افزائی کے مقصد سے کیا جارہا ہے۔ اس مہم کے تحت سب کی جانب سے کووڈ-19 حلف لیا جائے گا۔ مرکزی حکومت کی وزارتوں ؍محکموں اور ریاستی حکومتوں ؍ مرکز کے زیر انتظام علاقوں کے ذریعے ایک مربوط منصوبہ عمل نافذ کیا جائے گا جس کی نمایاں خصوصیات درج ذیل ہیں:
مخصوص خطے کے لئے مرتکز مواصلات زیادہ تعداد والے کیسوں والے اضلاع میں مرتب کئے جائیں گے۔
تمام تر پیغامات آسان اور سادہ زبان میں ہوں گے، تاکہ ہر شہری اسے سمجھ سکیں۔
میڈیا پلیٹ فارموں کا استعمال کرکے ملک بھر میں ترسیل کی جائے گی۔
ہراول دستے کے کارکنان اور سرکاری اسکیم سے مستفید ہونے والوں کو شامل کرکے عوامی مقامات پر بینر اور پوسٹر لگائے جائیں گے۔
سرکاری احاطوں کے اندر ہورڈنگ؍ وال پینٹنگ ؍الیکٹرونک ڈسپلے بورڈ لگائے جائیں گے۔
اس پیغام کو گھر گھر پہنچانے کے لئے مقامی اور قومی بااثر شخصیات کو بھی اس مہم میں شامل کیا جائے گا۔
باقاعدہ طریقے سے بیداری پھیلانے کے لئے چلتی پھرتی موبائل وینوں کا اہتمام کیا جائے گا۔
بیداری پھیلانے کے لئے آڈیو میسیج؍پمفلیٹ ؍بروشر تیار کئے جائیں گے۔
کووڈ کے پیغامات چلانے کے لئے مقامی کیبل آپریٹروں کا تعاون حاصل کیاجائے گا۔
مؤثر رابطہ کاری اور اثر انگیزی کے لئے تال میل پر مبنی میڈیا مہم چلائی جائے گی اور پلیٹ فارموں کو بروئے کار لایا جائے گا
ماحولیات، جنگلات اور موسمیاتی تبدیلی کی وزارت
ای کچرے کا بندوبست
ماحولیات ، جنگلات اور آب وہوا میں تبدیلی کے مرکزی وزیر جناب اشونی کمار چوبے نے آج راجیہ سبھا میں بتایا کہ وزارت کی جانب سے نوٹیفائی کئے گئے خطرناک اور دیگر کچروں کی درآمدبرآمد کو خطرناک اور دیگر کچروں  ضابطوں 2016 کے تحت منضبط کیا گیا ہے۔ حکومت نے مذکورہ ضابطوں جدول VI میں ای ویسٹ کو شامل کرکے ملک میں ای کچرے کی درآمد پر پابندی عائد کردی تھی۔
کمپٹرولر اور آڈیٹر جنرل آف انڈیا نے پرفارمینس آڈٹ آف ورکنگ آف ان لینڈکنٹینر ڈپو  اور کنٹینر فریٹ اسٹیشنسکے عنوان سے 2018 کے نمبر 16 کی اپنی رپورٹ میں اطلاع دی ہے کہ 31 مارچ 2017 تک خطرناک کچرے کے 469کنٹینرس کو ایک سے سترہ سالوں کی مدت تک منظوری نہیں دی گئی تھی ، جہاں کوئی ای کچرے کی غیر قانونی شپمنٹ کی اطلاع ہے ۔
ملک میں ای کچرے کے بندوبست کو ای ویسٹ  ضابطوں 2016 کے تحت منضبط کیا گیا ہے اور مذکورہ ضابطوں کے تحت ای کچرے کو ٹھکانے لگانے کی ذمہ داری ایک سائنسی اور ماحولیات سے پر طریقہ سے نوٹیفائڈ الیکٹریکل اور الیکٹرانک اکویکپ منٹ  کے پروڈیوسروں کو سونپی گئی ہے جسے توسیع شدہ پروڈیوسر رسپانسبلٹی  کے اصول کے تحت مذکورہ ضابطوں کے شیڈیول -1 میں شامل کیا گیا ہے۔ای ای ای پی آر نظام کے تحت ای ای ای کے پروڈیوسرس کو سالانہ ای کچرے کو جمع کرنے اوراسے ریسائیکلنگ کرنے کے نشانوں کی ذمہ داری دی گئی ہے۔
ملک میں ای کچرے کے بندوبست کے ضابطے 2016 کے نفاذ کےلئے آلودگی کو کنٹرول کرنے والے مرکزی بورڈ  کے ذریعہ تیار کردہ ایکشن پلان کے ذریعہ تعمیل کی نگرانی کی جاتی ہے۔ بڑے ایکشن پوائنٹس میں غیر ای پی آر اتھرائزیشن پروڈیوسرس کی شناخت شامل ہے۔دیگر ایکشن پوائنٹس میں ای ویسٹ کی ریاست اور مرکز کے زیر انتظام علاقے کے اعتبار سے ایجاد کاری ، ای کچرے کے چینلائزیشن کےلئے پروڈیوسر کی طرف سے فراہم کی گئی نظام کی تصدیق ، ڈسمینٹلرس / ریسائیکلرس کی سہولیات کی تصدیق، رسمی چیکنگ کی سرگرمیوں کے لئے مہم، ضابطوں کے نفاذ کی نگرانی کے لئے ریاستی سطح کی کمیٹی کی تشکیل اور عوامی بیداری کی سرگرمیاں وغیرہ شامل ہیں۔
ایکشن پلان کے تحت پروڈیوسر کی نگرانی اور تعمیل، اسٹیٹ پالیوشن کنٹرول بورڈس اور آلودگی کو کنٹرول کرنے سے متعلق کمیٹیوں کے ذریعہ یقینی بنائی جاتی ہے۔ اس کے علاوہ موجودہ ضابطوں کے تحت ان کمپنیوں کے خلاف کارروائی کی شقیں موجود ہیں جو مذکورہ ضابطوں کی خلاف ورزی کررہی ہیں۔
وزیراعظم کا دفتر
وزیر اعظم نے انڈر20 عالمی کشتی میں 16 تمغے جیتنے پر ہندوستانی کشتی ٹیم کو مبارکباد دی
وزیر اعظم جناب نریندر مودی نے انڈر 20 عالمی کشتی میں 16 تمغے  جیتنے پر ہندوستانی کشتی ٹیم کو مبارکباد دی ہے۔
وزیر اعظم نے ٹوئٹ کیا کہ:
ہمارے پہلوانوں نے دوبارہ ہمیں فخر کا احساس کرایا !انڈر 20 عالمی کشتی میں 16 تمغے  جیتنے پر ہماری ٹیم کو مبارکباد ۔یہ ہندوستان کی اب تک کی سب سے بہترین کارکردگی ہے ۔اس سے یہ بھی ظاہر ہوتا ہے کہ ہندوستانی کشتی کا مستقبل محفوظ ہاتھوں میں ہے۔
عملے، عوامی شکایات اور پنشن کی وزارت
پنشن اور پنشن پانے والوں کی بہبود کے محکمے کے ذریعے پنشن پانے والوں کا بیداری پروگرام پڈوچری میں منعقد کیا گیا
پنشن اور پنشن پانے والوں کی بہبود کے محکمے  نے آج پڈوچیری میں پنشنر بیداری پروگرام کا انعقاد کیا۔ عالمی وباء کے بعد یہ ملک کے جنوبی خطے کا احاطہ کرنے والا پہلا فزیکل پروگرام ہے ۔ اس پروگرام میں چنئی اور پڈوچیری کے پنشنرز ایسوسی ایشن کے تعاون سے چنئی اور پڈوچیری کے 300 سے زیادہ پنشن پانے والوں نے شرکت کی۔
ڈی او پی اینڈ پی ڈبلیو کے افسران کی ایک ٹیم نے پنشن پالیسی میں اصلاحات اور مرکزی حکومت کے پنشن پانے والوں کو پنشن / فیملی پنشن کی منظوری کے حوالے سے ڈیجیٹلائزیشن پر اجلاس منعقد کیا ، جس کا مقصد حکومت کے ’’ زندگی میں آسانی ‘‘ پیدا کرنے کے اقدام کے تحت کی گئی تبدیلیوں سے پنشن پانے کو آگاہ کرنا ہے ۔ پنشن پانے والوں سے متعلق انکم ٹیکس کے معاملات کے ساتھ ساتھ سالانہ زندگی کے سرٹیفکیٹس جمع کرانے کے ڈیجیٹل ذرائع پر خصوصی اجلاس کا انعقاد کیا گیا۔
ان پروگراموں کا مقصد مرکزی حکومت کے پنشن پانے والوں کو پنشن کے حق داروں اور طریقہ ٔکار سے متعلق مختلف اصولوں اور طریقہ ٔکار کے بارے میں بیداری پیدا کرنا ہے اور ساتھ ہی پالیسی اور طریقہ ٔکار میں مختلف ترامیم کے ذریعے وقتاً فوقتاً ہونے والی تبدیلیوں کے بارے میں پنشن پانے والوں کو مطلع کرنا ہے۔ ایسے پروگرام پنشن پانے والوں کی پنشن پالیسی کے فیڈ بیک میکانزم کے طور پر بھی کام کرتے ہیں۔
ڈی او پی اینڈ پی ڈبلیو کے جوائنٹ سکریٹری جناب ایس این ماتھر، سی سی  – سی پی اے او جناب بھوپال نندا، ڈائریکٹر جناب روچر متل، ڈائریکٹر ڈاکٹر پرمود کمار نے پروگرام میں شرکت کی۔ ڈی او پی اینڈ پی ڈبلیو کے جوائنٹ سکریٹری جناب ایس این ماتھرنے شرکاء کو پنشن پانے والوں کے زندگی گزارنے کو آسان بنانے سے متعلق محکمہ کی ذریعے اٹھائے گئے مختلف اقدامات کے بارے میں مطلع کیا۔ ڈیجیٹل لائف سرٹیفکیٹ 2014 ء میں شروع کیا گیا تھا ، جو آدھار پر مبنی بایو میٹرک ڈیوائسز، انڈین پوسٹ پیمنٹ بینکوں کے 1,90,000 گرامین ڈاک سیوکوں اور بینکوں کے تحت ڈور اسٹیپ بینکنگ کے ذریعے دستیاب ہے۔ چہرے کی تصدیق کی ٹیکنالوجی نومبر ، 2021 ء میں شروع کی گئی تھی ، جو پنشن پانے والوں کو اپنی زندگی کے سرٹیفکیٹ جمع کرانے کے طریقۂ کار میں تبدیلی لائے گی ۔
چیف کنٹرولر ، سی پی اے او، ایم او ایف نے پنشن پانے والوں سے خطاب کیا اور پنشن پانے والوں کو درپیش عام شکایات اور ان کے ازالے کے طریقوں کے ساتھ ساتھ سی پی اے او کے ذریعے زندگی کو آسان بنانے کے لئے کئے گئے نئے اقدامات کے بارے میں مطلع کیا ۔ سی جی ایچ ایس کے ایک نمائندے نے بھی شرکاء سے خطاب کیا اور پنشن پانے والوں کے سوالات کے بارے میں معلومات فراہم کیں۔
پنشن اور فیملی پنشن پانے والوں کے ’’ زندگی گزارنے میں آسانی‘‘ کو بڑھانے کے لئے ، حکومت ہند نے پنشن پالیسی میں بڑے پیمانے پر فلاحی اقدامات کئے ہیں اور ساتھ ہی پنشن سے متعلق عمل کو ڈیجیٹلائز کیا ہے۔ پنشن کے قوانین میں متعدد ترامیم کی گئی ہیں اور پچھلے 50 سالوں کے دوران متعدد وضاحتی احکامات/ ہدایات جاری کی گئی ہیں۔ انہیں دسمبر ، 2021 ء میں سنٹرل سول سروس  رولز، 2021 کے طور پر مرتب کر کے پیش کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6990
(Visitor Counter : 89
صحت اور خاندانی بہبود کی وزارت
بھارت میں زیر علاج مریضوں کی تعداد میں کمی کا رجحان جاری ہے اور یہ تعداد مزید کم ہو کر 2343152 ہو گئی ہے، گزشتہ 24 گھنٹے میں زیر علاج مریضوں کی تعداد میں 76755 کی کمی درج کی گئی ہے
ایک دن میں 1.86 لاکھ کیس سامنے آئے ہیں، جو گزشتہ 44 دن میں سب سے کم تعداد ہے
گزشتہ 12 دن سے یومیہ نئے کیسوں کی تعداد 3 لاکھ سے کم درج ہورہی ہے
گزشتہ 15 دن سے یومیہ نئے کیسوں کے مقابلے شفایاب ہونے والوں کی تعداد زیادہ درج کی جارہی ہے
شفایابی کی شرح بڑھ کر 90.34 فیصد تک پہنچ گئی ہے
جانچ کے بعد وائرس سے متاثر ہونے والوں کی یومیہ شرح 9.00 فیصد ہے، جو گزشتہ 4 دن سے مسلسل 10 فیصد سے کم درج ہورہی ہے
نئی دہلی،28؍مئی : بھارت میں زیر علاج مریضوں کی تعداد کم ہو کر اب 2343152 تک آگئی ہے۔ 10 مئی 2021 کو زیر علاج مریضوں کی سب سے زیادہ تعداد درج کی گئی تھی، جس میں مسلسل کمی ہو رہی ہے۔
گزشتہ 24 گھنٹے میں زیر علاج مریضوں کی تعداد میں 76755 کیسوں کی کمی ہوئی ہے اور زیر علاج مریضوں کی تعداد اب ملک میں کُل متاثرہ کیسوں کی محض 8.50 فیصد ہے۔
یومیہ نئے کیسوں میں مسلسل کمی کا رجحان جاری ہے اور گزشتہ 12 دن سے مسلسل 3 لاکھ سے کم نئے کیس سامنے آرہے ہیں۔
گزشتہ 24 گھنٹے میں 186364 نئے کیس درج کئے گئے ہیں۔
بھارت میں گزشتہ 15 دن سے یومیہ نئے کیسوں کے مقابلے یومیہ شفایاب ہونے والوں کی تعداد زیادہ درج ہو رہی ہے۔ گزشتہ 24 گھنٹے میں 259459 مریض شفایاب ہوئے ہیں۔
گزشتہ 24 گھنٹے کے دوران یومیہ نئے کیسوں کے مقابلے مزید 73095 افراد شفایاب ہوئے ہیں۔
اس عالمی وبا کے آغاز کے بعد سے متاثر ہونے والے کُل افراد میں سے 24893410 افراد پہلے ہی کووڈ – 19 سے صحت یاب ہو چکے ہیں۔
گزشتہ 24 گھنٹے میں 259459 مریض شفایاب ہوئے ہیں۔ یہ تعداد مجموعی شفایابی کی شرح کی 90.34 فیصد ہے۔
ملک میں گزشتہ 24 گھنٹے میں کووڈ - 19 کے کُل 2070508 ٹیسٹ کئے گئے ہیں اور بھارت میں اب تک مجموعی طور پر 33.90 فیصد کروڑ ٹسٹ کئے جاچکے ہیں۔
جہاں ایک طرف پورے ملک میں طبی جانچ کے عمل میں اضافہ کیا گیا ہے، ہفتہ وار کیسوں میں مسلسل کمی کا رجحان جاری ہے۔ ہفتہ وار متاثر ہونے کی شرح سر دست 10.42 فیصد ہے۔ جب کہ یومیہ متاثر ہونے والوں کی شرح میں کمی ہوئی ہے اور آج یہ 9.00 فیصد ہے۔ یہ شرح گزشتہ 4 دن سے مسلسل 10 فیصد سے کم درج ہو رہی ہے۔
کووڈ – 19 سے بچاؤ کی ملک گیر ٹیکہ کاری مہم کے حصے کے طور پر آج تک ملک میں کووڈ – 19 سے بچاؤ کے ٹیکے لگوانے والوں کی مجموعی تعداد 20.57 کروڑ تک پہنچ گئی ہے۔ بھارت امریکہ کے بعد دوسرا ملک ہے، جس نے 20 کروڑ افراد کو ٹیکے لگانے کا سنگ میل حاصل کیا ہے۔ آج صبح 7 بجے تک موصولہ عبوری رپورٹ کے مطابق 2938367 سیشن کے دوران کُل 205720660 ٹیکے لگائے جا چکے ہیں۔
ان میں شامل ہیں:
|
|
حفظان صحت کے کارکنان
|
|
پہلا ٹیکہ
|
|
98,28,401
|
|
دوسرا ٹیکہ
|
|
67,48,360
|
|
پیش پیش رہنے والے صحت کارکنان
|
|
پہلا ٹیکہ
|
|
1,53,49,658
|
|
دوسرا ٹیکہ
|
|
84,25,730
|
|
18 سال سے 44 سال تک کی عمر کے افراد
|
|
پہلا ٹیکہ
|
|
1,52,65,022
|
|
45 سال سے 60 سال تک کی عمر کے افراد
|
|
پہلا ٹیکہ
|
|
6,36,22,329
|
|
دوسرا ٹیکہ
|
|
1,02,22,521
|
|
60 سال سے زیادہ عمر کے افراد
|
|
پہلا ٹیکہ
|
|
5,77,84,682
|
|
دوسرا ٹیکہ
|
|
1,84,73,957
|
|
میزان
|
|
20,57,20,660
۰۰۰۰۰۰۰۰


U-4906
(
وزیراعظم کا دفتر
وزیر اعظم نے وشو کے خصوصی موقع پر سبھی کو نیک خواہشات پیش کیں
وزیر اعظم جناب نریندر مودی نے وشو کے خصوصی موقع پر سبھی کو نیک خواہشات پیش کی ہیں۔
وزیر اعظم نے ٹوئیٹ کیا؛
’’سبھی کو وشو کی مبارکباد۔ آنے والے سال کے لیے سبھی کو نیک خواہشات پیش کرتا ہوں۔‘‘
وزارت دفاع
دفاع میں خود انحصاری حاصل کرنے اور ڈی پی ایس یو کی درآمدات کو کم کرنے کے لیے وزارت دفاع نے ذیلی نظاموں/ اسمبلیوں/ ذیلی اسمبلیوں/ پرزوں کی مثبت مقامی سازی کی فہرست کو مشتہر کیا
دفاعی مینوفیکچرنگ میں خود انحصاری حاصل کرنے اور دفاعی سرکاری شعبے کی کمپنیوں کی درآمدات کو کم کرنے کی کوششوں کے ایک حصے کے طور پر دفاعی پیداوار کے محکمے، وزارت دفاع نے ذیلی نظاموں/ اسمبلیوں/ ذیلی اسمبلیوں/ / پرزوں کی مثبت مقامی سازی کی فہرست کو مشتہر کیا ہے۔اس فہرست میں 2,500 درآمدی اشیاء شامل ہیں جو پہلے ہی دیسی بنا دی گئی ہیں اور 351 درآمدی اشیاء جنہیں اگلے تین سالوں میں دیسی بنا دیا جائے گا۔ اس آتم نربھر اقدام سے ہر سال تقریباً 3,000 کروڑ روپئے کےمساوی زرمبادلہ کی بچت ہوگی۔
ان اشیاء کی تفصیلات سریجن پورٹل  پر دستیاب ہیں۔ فہرست میں بتائی گئی ٹائم لائنز کے بعد انہیں صرف ہندوستانی صنعت سے خریدا جائے گا۔
ہتھیاروں/پلیٹ فارمز/نظاموں/گولہ بارود وغیرہ کی دو مثبت فہرستیں فوجی امور کے محکمے کی طرف سے پہلے ہی مشتہر کر دی گئی ہیں، تاکہ 'آتم نر بھر بھارت ابھیان' کے حصے کے طور پر دفاعی مینوفیکچرنگ میں خود انحصاری کو فروغ دیا جا سکے۔
کابینہ
کابینہ نے ہومیوپیتھی بل -2019 کے قومی کمیشن میں سرکاری ترمیمات کی منظوری دے دی ہے
نئی دہلی،29؍جنوری،مرکزی کابینہ نے ، جس کی صدارت وزیراعظم جناب نریندر مودی نے کی، ہومیو پیتھی بل- 2019 کے لئے قومی کمیشن میں سرکاری ترمیمات کی منظوری دے دی ہے۔ اس کا مقصد ہومیوپیتھی سینٹرل کاؤنسل  قانون ، 1973 میں ترمیم کرنا ہے۔ اس وقت یہ بل راجیہ سبھا میں زیر التوا ہے۔
ترمیمات کے ذریعے:
- ہومیوپیتھی کی تعلیم کے شعبے میں ضروری ضابطوں کی اصلاحات کو یقینی بنایا جا ئے گا۔
- اس بل سے عوام کے مفادات کے تحفظ کے لئے شفافیت اور جواب دہی کو یقینی بنایا جائے گا۔ اس کمیشن کے ذریعے ملک کے تمام حصوں میں صحت سے متعلق کفایتی خدمات کی فراہمی کو فروغ حاصل ہوگا۔
پس منظر:
ہومیوپیتھی سینٹرل کاؤنسل  قانون – 1973 کے بنانے کا مقصد تعلیم اور ہومیوپیتھی کی پریکٹس کو باضابطہ بنانے کے لئے سینٹرل کاؤنسل آف ہومیوپیتھی قائم کرنا تھا۔ اس کے تحت ہومیوپیتھی کا مرکزی رجسٹر اور اس سے متعلق معاملات کا ریکارڈ مرتب کرنا تھا۔ یہ قانون انڈین میڈیکل کونسل قانون –1956 کے طرز پر بنایا گیا ہے۔ اس کے اہم کاموں میں اس کی تشکیل اور میڈیکل کاؤنسل آف انڈیا سے مماثلت رکھنے والے اختیارات کا ضابطہ تیار کرنا تھا۔ یہ قانون ہومیوپیتھی کی تعلیم اور اس کی پریکٹس کی ترقی کے لئے ایک مضبوط بنیاد فراہم کرتا ہے لیکن کونسل کے کام کاج میں بہت سی رکاوٹوں کو محسوس کیا گیا جس کا نتیجہ میڈیکل تعلیم اور معیاری ہومیوپیتھک صحت ، خدمات کی فراہمی میں سنجیدہ منفی اثرات کی شکل میں ظاہر ہوا۔
۔۔۔۔۔۔۔۔۔۔۔۔۔۔۔۔۔۔
U-401
(
بہت چھوٹی، چھوٹی اور درمیانی صنعتوں کی وزارت
بد حال ایم ایس ایم ای کی بحالی
ریزرو بینک آف انڈیا نے مارچ 2016 میں شیڈول کمرشل بینکوں  کو 'مائیکرو، اسمال اینڈ میڈیم انٹرپرائزز کی بحالی اور احیا کے لیے فریم ورک' پر رہنما خطوط جاری کیے ہیں۔ ان رہنما خطوط کے جاری ہونے کے ساتھ، بد حالی کا تصور اب مزید نہیں رہے گا۔ اس فریم ورک کے تحت، بینکوں کو مشورہ دیا گیا ہے کہ وہ ایم ایس ایم ای کھاتوں میں ابتدائی تناؤ کی نشاندہی کریں اور اسے اصلاح، تنظیم نو اور بحالی کے لیے اصلاحی ایکشن پلان کے فریم ورک کے تحت تشکیل دی گئی کمیٹیوں کو بھیجیں۔
ایمرجنسی کریڈٹ لائن گارنٹی اسکیم  کا اعلان مئی 2020 میں آتم نربھر بھارت پیکیج کے ایک حصے کے طور پر کیا گیا تھا تاکہ اہل ایم ایس ایم ای اور دیگر کاروباری اداروں کو ان کی آپریشنل ذمہ داریوں کو پورا کرنے اور کووڈ-19 کی وجہ سے پیدا ہونے والی پریشانی کے پیش نظر کاروبار دوبارہ شروع کرنے میں مدد فراہم کی جا سکے۔ یہ اسکیم معیشت کے تمام شعبوں کا احاطہ کرتی ہے۔ اس کے تحت، ممبر قرض دینے والے اداروں  کو 100 فیصد گارنٹی فراہم کی جاتی ہے جس میں ان کی طرف سے اہل قرض دہندگان کو کریڈٹ کی سہولت فراہم کی جاتی ہے۔ یہ اسکیم 31.03.2023 تک نافذ تھی۔ ای سی ایل جی ایس کو مالیاتی خدمات کے محکمے ، وزارت خزانہ نے نافذ کیا تھا۔ جیسا کہ ڈی ایف ایس نے اطلاع دی ہے، ای سی ایل جی ایس کے تحت 31.03.2023 تک، کل 1.19 کروڑ گارنٹیاں جاری کی گئی ہیں جن کی رقم 3.65 لاکھ کروڑ روپے ہے۔ کل میں سے 1.13 کروڑ گارنٹی جن کی رقم 2.41 لاکھ کروڑ روپے ہے وہ ایم ایس ایم ای کو فراہم کی گئی ہیں۔ اسٹیٹ بینک آف انڈیا  نے ای سی ایل جی ایس پر 23.01.2023 کو ایک تحقیقی رپورٹ سامنے آئی جسے اس کے گروپ چیف اکنامک ایڈوائزر نے تحریر کیا تھا۔ یہ اطلاع دی گئی ہے کہ ای سی ایل جی ایس اسکیم  کی وجہ سے تقریباً 14.60 لاکھ ایم ایس ایم ای اکاؤنٹس بچائے گئے، جن میں سے تقریباً 98.30 فیصد اکاؤنٹس مائیکرو اور اسمال زمروں کے تھے۔ ریاست وار تفصیلات ضمیمہ A میں دی گئی ہیں۔
وزارتِ تعلیم
مرکزی وزیر تعلیم نے اننت بھارت ابھیان اسکیم کے فروغ پر ویڈیوکانفرنسنگ کے ذریعہ جائزہ میٹنگ کی
نئی دہلی،20 نومبر 2020/مرکزی وزیر تعلیم جناب رمیش پوکھریال نشنک نے آج اننت بھارت ابھیان اسکیم کی ترقی کے بارے میں ویڈیو کانفرنسنگ کے ذریعہ ایک جائزہ میٹنگ کا انعقاد کیا۔
اس میٹنگ کے دوران جناب امت کھرے ، سکریٹری اعلی تعلیم ؛ ڈاکٹر وجے بھٹکر ، سربراہ نیشنل اسٹریٹنگ کمیٹی ، یو بی اے ؛ ڈاکٹر آر چدمبرم سربراہ ، قومی موضوع ماہر گروپ صلاح کارکمیٹی، یو بی اے پروفیسر رام گوپال راؤ ، ٖڈائریکٹر ، آئی آئی ٹی دہلی اور پروفیسر وی کے وجے قومی رابطہ کار ، یو بی اے موجود رہے۔
میٹنگ میں پروفیسر وی کے وجے نے اس اسکیم کے تحت اب تک ہوئی ترقی کے بارے میں جانکاری دی۔ انہوں نےبتایا کہ یو بی اے کے تحت 14 ہزار سے زیادہ گاؤں کے ساتھ 26 ہزار سے زیادہ اداروں کا ایک نیٹ ورک شامل ہے۔ انہوں نےمزید کہا کہ ویب پورٹل پر 4650دیہی سطح پر سروے اور 4لاکھ 75 ہزار 7520 گھریلو سروے کے اعدادوشمار موجود ہیں۔
وزیر تعلیم نے یو بی اے کے تحت ہوئے فروغ کے لئے آئی آٹی دہلی کی ستائش کی ۔ انہوں نے کہا اس اسکیم کے تحت اعلی تعلیمی ادارے ، سماج اور گاؤں سے وابستہ رہے ہیں، جو طلبا اور اساتذہ کو عملی اور روایتی معلومات حاصل کرنے میں مدد کررہے ہیں۔ انہوں نے یہ بھی بتایا کہ اس اسکیم کا مقصد نئی ٹکنالوجی کی شناخت کرنا، نفاذ کے عمل کو فروغ دینا، اور لوگوں کی بھلائی کے لئے ٹکنالوجی کو موافق بنانے میں ماہرہونا ہے۔
جناب پوکھریال نے تمام گاؤں میں موجود تین سے پانچ اہم امور اور مقامی حالات کی بنیاد پر کچھ مسائل کی شناخت کرنے اور شراکت داری والی تنظیموں سے ان پر کام کرنے کے لئے کہا۔ انہوں نے اس بات پر زور دیا کہ گاؤں کو اور زیادہ فائدہ پہنچانے کے لئے اس اسکیم کے تحت ایچ ای آئی  کی تعدادکو زیادہ سے زیادہ کرنے کی کوشش ہونی چاہئے۔ وزیر تعلیم نے زور دے کر کہا کہ اسکولی اساتذہ کو قومی تعلیمی پالیسی 2020 کے تئیں حساس بنانے میں یو بی اے وسیلے بننے چاہئے۔
انہوں نے ایک ایسا پورٹل بنانے کی ضرورت بھی بتائی، جو مختلف تنظیموں اور اداروں کے لئے باہمی بات چیت کے پلیٹ فارم کا کام کرے، جہاں وہ اپنی اپنی کامیابیوں کی کہانیاں ڈال سکیں اور ایک دوسرے کو ترغیب دے سکیں۔
جناب پوکھریال نے ریاستوں کے مطابق مطالعہ کرنے اور یو وی اے کے تحت خواندگی ، صحت اور دیگر میدانوں میں سدھار جیسے معیارات کو لے کر ہدف طے کرنے کا مشورہ دیا ۔
یو بی اے کے بارے میں:
اننت بھارت ابھیان ایک مربوط بھارت کا ڈھانچہ بنانے میں مدد کرنے کے لئے تعلیمی اداروں کا فائدہ حاصل کرکے دیہی ترقی مہموں میں بنیادی بدلاؤ لانے کے نظریے سے ترغیب حاصل کرتا ہے۔ اننت بھارت ابھیان کا مقصد ترقی کے سامنے آنے والے مسائل کا پہنچان کرنے اور مسلسل فروغ میں تیزی لانے والے مناسب حل تلاش کرنے کے لئے اعلی تعلیمی اداروں کو دیہی ہندستان کے لوگوں کے ساتھ مل کر کام کرنے کے اہل بنانا ہے ۔
م ن۔ ش ت۔ج
Uno-7427
(Visitor Counter : 162
وزیراعظم کا دفتر
وزیراعظم نے نوین کمار کو مردوں کی فری اسٹائل 74 کلوگرام کشتی مقابلے میں طلائی تمغہ جیتنے پر مبارکباد دی
وزیراعظم جناب نریندر مودی نے برمنگھم دولت مشترکہ کھیل 2022 میں، نوین کمار کو مردوں کی فری اسٹائل 74 کلوگرام کشتی مقابلے میں طلائی تمغہ جیتنے پر مبارکباد پیش کی ہے۔
ایک ٹوئیٹ میں وزیراعظم نے کہا:
’’ہمارے پہلوانوں کا بہت بہت شکریہ۔ طلائی تمغہ جیتنے کے لئے نوین کمار کو مبارکباد۔ ان کا غیر معمولی اعتماد اور عمدہ تکنیک پورے طور پر نظر آرہی ہے۔ آئندہ کی ان کی تمام کاوشوں کے لئے نیک خواہشات۔ #Cheer4India ‘‘
صحت اور خاندانی بہبود کی وزارت
ملازمین پر منحصر والدین کو طبی سہولیات کی فراہمی
نئی دلّی، 13 دسمبر / صحت اور خاندانہ بہبود کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ سنٹرل گورنمنٹ ہیلتھ اسکیم  کے تحت طبی سہولیات حاصل کر نے کے لئے والدین کو مرکزی سرکاری ملازم پر منحصر ہو نا چاہئیے، اگر وہ حسب معمول ملازم کے ساتھ رہائش پذیر ہیں اور پنشن / کنبہ پنشن سمیت ان کے ماہانہ آمدنی مہنگائی بھتہ ملا کر 9ہزار روپئے سے تجاوز نہیں کرتی ہے۔ ساتھ ہی انحصار کی یہ شرط ریاستی حکومتوں کے پنشن یافتگان پر بھی نافذ ہوتی ہے۔
پرائیویٹ شعبے کے ملازمین پر منحصر والدین کے لئے طبی سہولیات کی فراہمی کے ضمن میں، ایمپلائز اسٹیٹ انشورنس  ایکٹ، 1948 کو ای ایس آئی  رول، 1950 میں مہیا منحصر والدین کے لئے طبی سہولیات کے ساتھ پڑھا جائے مثلاً ایک ملازم جو کسی فیکٹری / کارخانے میں کام کرتا ہے، جہاں دس یا زائد ملازم کام کرتے ہیں اور فیکٹری یا کارخانہ مذکورہ ایکٹ کے تحت رجسٹرڈ ہے، اور 21 ہزار روپئے ماہانہ سے کم تنخواہ پا رہا ہے  سے کم تنخواہ پاتا ہے۔ منحصر والدین کے لئے تمام ذرائع سے آمدنی کی کل حد 9 ہزار روپئے ماہانہ ہے۔ ای ایس آئی، مرکزی سرکاری ملازمین اور ان پر منحصر والدین پر لاگو نہیں ہوتا ہے۔
۔۔۔۔۔۔
U.5828
(Visitor Counter : 170
وزیراعظم کا دفتر
وزیر اعظم نے دوبارہ استعمال ہونے والے خلائی راکٹ کے اترنے کے مشن کے کامیاب انعقاد کے لیے اسرو کی ستائش کی
وزیر اعظم جناب نریندر مودی نے ہندوستان کی خلائی تحقیق سے متعلق تنظیم ، اِسرو کے ذریعہ دوبارہ استعمال ہونے والے خلائی راکٹ کی ازخود لینڈنگ کے مشن کے کامیابی پر خوشی کا اظہار کیا ہے ۔
ڈی آر ڈی او اور ہندوستانی فضائیہ کے اشتراک سے اِسرو نے 2 اپریل 2023 کو صبح سویرے کرناٹک کے چتردُرگ میں خلائی تجربات کے مرکز ایروناٹیکل ٹیسٹ رینج  میں دوبارہ استعمال ہونے والے خلائی راکٹ کی از خود لینڈنگ کے مشن  کا کامیابی سےانعقاد کیا ۔
اسرو کے سلسلہ وار ٹویٹ کے جواب میں، وزیر اعظم نے ٹویٹ کیا؛
"ایک زبردست ٹیم کی کوشش۔ یہ کامیابی ہمیں دوبارہ استعمال ہونے والے ہندوستانی خلائی راکٹ کے احساس کے ایک قدم مزید قریب لے جاتی ہے۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3634
(
کامرس اور صنعت کی وزارتہ
پیوش گوئل جے ای ٹی سی او سے خطاب کریں گے اور
برطانیہ میں انڈیا ڈے کانکلیو میں شرکت کریں گے
نئی دہلی، 12 جولائی 2019/تجارت و صنعت اور ریلویز کے مرکزی وزیر جناب پیوش گوئل 14 جولائی 2019 سے برطانیہ کا تین روزہ دورہ کریں گے۔
اپنے دورہ کے پہلے دن تجارت و صنعت کے وزیر ہند نژاد برادری اور ہندستانی تجارتی رہنماؤں کے ساتھ ملاقات کریں گے۔ 15 جولائی کو پیوش گوئل لندن میں بھارت –برطانیہ مشترکہ معاشی تجارتی کمیٹی  کی میٹنگ سے خطا ب کریں گے۔ جناب پیوش گوئل جے ای ٹی سی او کے مکمل اجلاس میں اپنا کلیدی خطاب کریں گے۔ وہ بین الاقوامی تجارت کے برطانوی سکریٹری آف اسٹیٹ ڈاکٹر لیام فوکس کے ساتھ میٹنگیں بھی کریں گے۔
ہندستان - برطانیہ کے مابین تجارتی اور معاشی رشتوں کا سالانہ جائزہ جے ای ٹی سی او کے ذریعہ تجارت اور صنعتی وزیر کی سطح پر لیا جاتا ہے۔ اب تک پہلے سے ہی بارہ ملاقاتیں ہوچکی ہیں۔ آخر ی ملاقات 11 جنوری 2018 کو لندن میں ہوئی تھی ۔ ہندستان - برطانیہ جے ای ٹی سی او کا قیام 13 جنوری 2005 کو عمل میں آیا تھا جس کا مقصد اسٹریٹیجک معاشی رشتے کو مزید فروغ دینا اور دو طرفہ تجارت اور سرمایہ کاری کے فروغ کے لئے تجارت کو ترقی دینا ہے۔
پیو ش گوئل یونیورسٹی کالج لندن  امتیازی مرکز کا بھی دورہ کریں گے ۔یہ کالج ہندستانی شراکت داروں کے اشتراک سے آرٹی فیشئل انٹیلی جینس  سے پیدا ہونے والے مواقع کی تلاش میں ہے۔ سر ڈومنک اسکویتھ اور برطانیہ کے تجارتی رہنما تجارت کرنے میں آسانی سے متعلق ہندستان کی پیش رفت پر تجارت و صنعت کے وزیر کے ساتھ مذاکرات کریں گے۔
تجارت و صنعت کے وزیر 16 جولائی 2019 کو لندن میں ہونے والے انڈیا ڈے کانکلیو میں بھی شرکت کریں گے۔ اس پروگرام کی مشترکہ میزبانی حکومت برطانیہ اور سٹی آف لندن کررہے ہیں۔ برطانیہ کے 300 سے زائد وفود اور سینئر بینکاروں ، سی ایف او ، بڑے عالمی ادارہ جاتی سرمایہ کاروں ، وکلا، بیمہ بروکرس اور فنڈ منتظمین سمیت ہندستان کے مالیاتی شعبوں کے کانکلیو میں حصہ لینے کی امید ہے۔ انڈیا ڈے کا آغاز مارکیٹ اوپننگ تقریب سے ہوگا۔
اس پروگرام سے برطانیہ اور ہندستان کے درمیان مالیاتی خدمات میں پہلے سے موجود نمایاں رشتوں میں مزید مضبوطی آئے گی اور رشتے کے لئے مستقبل میں مواقع دریافت کئےجاسکیں گے۔ اس سے ہندستان اور برطانیہ کے درمیان آئندہ دسویں معاشی اور مالیاتی مذاکرات میں امداد باہمی سے متعلق نئے خیالات پیدا کرنےمیں بھی مدد ملے گی۔
پروگرام کا اہم مقصد سٹی آف لندن کے معروف ترین ادارہ جاتی سرمایہ کاروں کو ہندستان میں سرمایہ کاری کےلئے مواقع دکھانا ہے۔ وہ کلیدی موضوعات جن پر تبادلہ خیال کیا جائے گاان میں برطانیہ-بھارت مالیاتی خدمات کے رشتے ، ہندستان کی ابھرتی معیشت میں مواقع ، مالیاتی خدمات میں اختراع  ، دباؤ والے اثاثوں میں سرمایہ کاری ، آلودگی سے پاک بنیادی ڈھانچے کی فائننسنگ میں مواقع ، اختراع میں سرمایہ کاری اور فیوچر آف انشورنس شامل ہیں۔
ان دنوں برطانیہ میں تقریباً 800 ہندستانی کمپنیاں کام کررہی ہیں جن میں 104،932 افراد برسرروزگار ہیں۔ یہ کمپنیاں آٹوموٹیو ، ادویہ سازی اور کیمیا جیسی اشیا اور ٹکنالوجی ، انجینئرنگ اور فائننس جیسے شعبوں میں خدمات پر محیط ہیں۔
برطانیہ ہندستان میں تیسرا سب سے بڑا ایف ڈی آئی سرمایہ کار ہے اور وہ ہندستان کے اہم تجارتی شراکت داروں میں سے ایک ہے۔ سال 2018 میں مجموعی طور پر 13.6 بلین یورو کی تجارت ہوئی ۔ مزید برآں ہندستان اور برطانیہ کے درمیان تجارت سال 2002 اور 2018 کےدرمیان فی سال 8.8 فی صد کی اوسط شرح سے بڑھی ہے۔
۔۔۔۔۔۔۔۔۔۔۔
م ن۔ ن ا ۔ ج۔
U- 3091
(Visitor Counter : 44